CELEX: 32016R2129
Language: el
Date: 2016-12-05 00:00:00
Title: Εκτελεστικός κανονισμός (ΕΕ) 2016/2129 της Επιτροπής, της 5ης Δεκεμβρίου 2016, σχετικά με την τροποποίηση του εκτελεστικού κανονισμού (ΕΕ) 2015/220 της Επιτροπής για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση

6.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/2129 ΤΗΣ ΕΠΙΤΡΟΠΉΣ
   της 5ης Δεκεμβρίου 2016
   σχετικά με την τροποποίηση του εκτελεστικού κανονισμού (ΕΕ) 2015/220 της Επιτροπής για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1217/2009 του Συμβουλίου, της 30ής Νοεμβρίου 2009, για τη δημιουργία δικτύου γεωργικής λογιστικής πληροφόρησης όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (1), και ιδίως το άρθρο 5 παράγραφος 1, το άρθρο 5α παράγραφοι 2 και 4, το άρθρο 5β παράγραφος 7 και το άρθρο 8 παράγραφος 3 τρίτο εδάφιο,
   Εκτιμώντας τα ακόλουθα:
   
               (1)
            
            
               Το παράρτημα I του εκτελεστικού κανονισμού (ΕΕ) 2015/220 της Επιτροπής (2) καθορίζει το όριο οικονομικού μεγέθους ανά κράτος μέλος. Δεδομένου ότι η σημασία των μεγαλύτερων γεωργικών εκμεταλλεύσεων στη γεωργική διάρθρωση της Βουλγαρίας και της Αυστρίας αυξάνεται, είναι σκόπιμο να αυξηθεί το όριο οικονομικού μεγέθους για τα εν λόγω κράτη μέλη που παρατίθενται στο εν λόγω παράρτημα.
            
         
               (2)
            
            
               Στο παράρτημα II του εκτελεστικού κανονισμού (ΕΕ) 2015/220 καθορίζεται ο αριθμός των λογιστικών εκμεταλλεύσεων ανά κράτος μέλος και ανά περιφέρεια του Δικτύου Γεωργικής Λογιστικής Πληροφόρησης (ΔΓΛΠ). Λόγω διαρθρωτικών αλλαγών της γεωργίας στη Βουλγαρία, είναι σκόπιμο να προσαρμοστεί αναλόγως ο αριθμός των λογιστικών εκμεταλλεύσεων ανά περιφέρεια για το κράτος μέλος αυτό που προβλέπεται στο εν λόγω παράρτημα. Λόγω διαρθρωτικών αλλαγών της γεωργίας στη Δανία και την Αυστρία, οι οποίες οδήγησαν σε μείωση του συνολικού αριθμού των εκμεταλλεύσεων, είναι σκόπιμο να μειωθεί, αντίστοιχα, ο αριθμός των λογιστικών εκμεταλλεύσεων των κρατών μελών που προβλέπεται στο εν λόγω παράρτημα.
            
         
               (3)
            
            
               Ενόψει των αλλαγών που προβλέπονται στον παρόντα κανονισμό, θα πρέπει να ζητηθεί από τη Βουλγαρία, τη Δανία και την Αυστρία να αναθεωρήσουν τα αντίστοιχα σχέδια επιλογής τους για τη λογιστική χρήση 2017.
            
         
               (4)
            
            
               Στο παράρτημα IV μέρος B του εκτελεστικού κανονισμού (ΕΕ) 2015/220 καθορίζεται η αντιστοιχία μεταξύ των τίτλων της έρευνας για τη διάρθρωση των γεωργικών εκμεταλλεύσεων (FSS) που αναφέρονται στον κανονισμό (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου (3) και του δελτίου εκμετάλλευσης του ΔΓΛΠ. Δεδομένου ότι δεν απαιτείται υπολογισμός της τυπικής απόδοσης για «λοιπά κουνέλια», είναι ανάγκη να προσαρμοστεί η αντιστοιχία μεταξύ των τίτλων της FSS και του ΔΓΛΠ με αφαίρεση των προαναφερθέντων χαρακτηριστικών.
            
         
               (5)
            
            
               Στα παραρτήματα VI, VII και VIII του εκτελεστικού κανονισμού (ΕΕ) 2015/220 καθορίζονται η μέθοδος υπολογισμού για τον προσδιορισμό των τυπικών αποδόσεων, η μέθοδος με την οποία η σημασία των κερδοφόρων δραστηριοτήτων εκτιμάται και η μορφή και η διάταξη του δελτίου των γεωργικών εκμεταλλεύσεων αντίστοιχα. Για λόγους σαφήνειας, τα παραρτήματα αυτά θα πρέπει να περιλαμβάνουν συμπληρωματικές πληροφορίες και διευκρινίσεις σχετικά με ορισμένες κατευθυντήριες οδηγίες και ορισμούς.
            
         
               (6)
            
            
               Ο εκτελεστικός κανονισμός (ΕΕ) 2015/220 θα πρέπει, επομένως, να τροποποιηθεί αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για το δίκτυο γεωργικής λογιστικής πληροφόρησης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) 2015/220 τροποποιείται ως εξής:
   
               1)
            
            
               Στο άρθρο 3 παράγραφος 2, προστίθεται το ακόλουθο εδάφιο:
               «Η Βουλγαρία, η Δανία και η Αυστρία αναθεωρούν τα αντίστοιχα σχέδια επιλογής που έχουν κοινοποιήσει για τη λογιστική χρήση 2017. Τα κράτη μέλη κοινοποιούν στην Επιτροπή, το αργότερο έως τις 31 Μαρτίου 2017, τα αντίστοιχα αναθεωρημένα οικεία σχέδια επιλογής που αφορούν την εν λόγω λογιστική χρήση.».
            
         
               2)
            
            
               Τα παραρτήματα I, II, IV, VI, VII και VIII τροποποιούνται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τη λογιστική χρήση 2017.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 328 της 15.12.2009, σ. 27.
   
      (2)  Εκτελεστικός κανονισμός (ΕΕ) 2015/220 της Επιτροπής, της 3ης Φεβρουαρίου 2015, για τη θέσπιση κανόνων εφαρμογής του κανονισμού (ΕΚ) αριθ. 1217/2009 του Συμβουλίου σχετικά με τη δημιουργία δικτύου για τη συλλογή λογιστικών στοιχείων όσον αφορά τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Ένωση (ΕΕ L 46 της 19.2.2015, σ. 1).
   
      (3)  Κανονισμός (ΕΚ) αριθ. 1166/2008 του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, σχετικά με τις έρευνες για τη διάρθρωση των γεωργικών εκμεταλλεύσεων και με την έρευνα για τις μεθόδους γεωργικής παραγωγής καθώς και σχετικά με την κατάργηση του κανονισμού (ΕΟΚ) αριθ. 571/88 του Συμβουλίου (ΕΕ L 321 της 1.12.2008, σ. 14).
   
      ΠΑΡΑΡΤΗΜΑ
      Τα παραρτήματα I, II, IV,VI, VII και VIII του εκτελεστικού κανονισμού (ΕΕ) 2015/220 τροποποιούνται ως εξής:
      
                  1)
               
               
                  Το παράρτημα I τροποποιείται ως εξής:
                  
                              α)
                           
                           
                              η καταχώριση που αφορά τη Βουλγαρία αντικαθίσταται από το ακόλουθο κείμενο:
                              
                                          «Βουλγαρία
                                       
                                       
                                          4 000 »
                                       
                                    
                        
                              β)
                           
                           
                              η καταχώριση που αφορά την Αυστρία αντικαθίσταται από το ακόλουθο κείμενο:
                              
                                          «Αυστρία
                                       
                                       
                                          15 000 »
                                       
                                    
                        
            
                  2)
               
               
                  Το παράρτημα II τροποποιείται ως εξής:
                  
                              α)
                           
                           
                              η καταχώριση που αφορά τη Βουλγαρία αντικαθίσταται από το ακόλουθο κείμενο:
                              
                                           
                                       
                                       
                                          «ΒΟΥΛΓΑΡΙΑ
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Σύνολο για τη Βουλγαρία
                                       
                                       
                                          2 202 »
                                       
                                    
                        
                              β)
                           
                           
                              η καταχώριση που αφορά τη Δανία αντικαθίσταται από το ακόλουθο κείμενο:
                              
                                          «370
                                       
                                       
                                          ΔΑΝΙΑ
                                       
                                       
                                          1 850 »
                                       
                                    
                        
                              γ)
                           
                           
                              η καταχώριση που αφορά την Αυστρία αντικαθίσταται από το ακόλουθο κείμενο:
                              
                                          «660
                                       
                                       
                                          ΑΥΣΤΡΙΑ
                                       
                                       
                                          1 800 »
                                       
                                    
                        
            
                  3)
               
               
                  Στο παράρτημα IV μέρος Β, στον πίνακα, η καταχώριση που αφορά τον κωδικό 3.06. αντικαθίσταται από το ακόλουθο κείμενο:
                  
                              «3.06.
                           
                           
                              C_6
                           
                           
                              Κουνέλια, κονικλομητέρες αναπαραγωγής
                           
                           
                              
                                          610.
                                       
                                       
                                          Κουνέλια, κονικλομητέρες αναπαραγωγής»
                                       
                                    
                        
            
                  4)
               
               
                  Στο παράρτημα VI σημείο 2 στοιχείο β) πρώτη περίπτωση, η τελευταία φράση αντικαθίσταται από το ακόλουθο κείμενο:
                  «Οι μειονεκτικές περιοχές και οι περιοχές που αντιμετωπίζουν φυσικά και άλλα ειδικά μειονεκτήματα δεν θεωρούνται γεωγραφικές ενότητες.».
               
            
                  5)
               
               
                  Στο παράρτημα VII, μέρος Α, τρίτο εδάφιο, η δεύτερη περίοδος αντικαθίσταται από το ακόλουθο κείμενο:
                  «Η οινοποιία και η παραγωγή ελαιολάδου θεωρούνται γεωργικές δραστηριότητες εάν η αναλογία κρασιού ή ελαιολάδου που αγοράζεται δεν είναι σημαντική.».
               
            
                  6)
               
               
                  Στο παράρτημα VIII πίνακας D, η καταχώριση που αφορά τον κωδικό 7020 αντικαθίσταται από το ακόλουθο κείμενο:
                  «Όλα τα λοιπά άυλα περιουσιακά στοιχεία τα οποία δεν μπορούν εύκολα να αγοραστούν ή να πωληθούν (π.χ. λογισμικό, άδειες κατοχής ή χρήσης κ.λπ.). Ο τίτλος αυτός συμπληρώνεται υποχρεωτικά και τα ποσά που καταχωρίζονται υπόκεινται σε απόσβεση στη στήλη DY.».